**KUPIŠKIO RAJONO SAVIVALDYBĖS VIEŠO PARAMOS AUKCIONO**

**„PADĖKIME GERUMU PARTNERIAMS IŠ UKRAINOS“**

**ORGANIZAVIMO IR VYKDYMO TAISYKLĖS**

**I SKYRIUS**

**BENDROSIOS NUOSTATOS**

1. Kupiškio rajono savivaldybės viešo paramos aukciono „Padėkime gerumu partneriams iš Ukrainos“ organizavimo ir vykdymo taisyklės (toliau – Taisyklės) reglamentuoja meno kūrinių bei kitų paramos dalykų perdavimą už auką viešame paramos aukcione (toliau Aukcionas), kai Aukcioną vykdo Kupiškio rajono savivaldybė, taip pat nustato Aukciono dalyvių registracijos tvarką, Aukciono vykdymo būdą ir eigą, įskaitant Aukciono paskelbimą ir parengiamuosius darbus, atsiskaitymą už Aukcione gautą paramą už meno kūrinius ir kitus paramos dalykus, Aukciono rezultatų paviešinimą bei surinktų aukų panaudojimą.

2. Šiose Taisyklėse vartojamos sąvokos ir apibrėžimai:

**Organizatorius** – Kupiškio rajono savivaldybė (toliau – Savivaldybė).

**Parama** – Paramos teikėjų savanoriškas ir neatlygintinas paramos dalykų teikimas kaip tai apibrėžta Lietuvos Respublikos Labdaros ir paramos įstatyme.

**Paramos dalykai –** meno kūriniai ir kiti paramos dalykai, kaip tai apibrėžta Lietuvos Respublikos Labdaros ir paramos įstatyme.

**Paramos aukcionas „Padėkime gerumu partneriams iš Ukrainos“ –** meno kūrinių ir kitų paramos dalykų pristatymas Aukciono svečiams (aukotojams) per tarpininką – Aukciono vedėją bei meno kūrinių ir kitų paramos dalykų perdavimas Aukcione didžiausią sumą pasiūliusiam aukotojui.

**Paramos aukcionas –** Aukcionas, vykdomas skelbime apie Aukcioną nurodytoje vietoje ir nurodytu laiku, Aukciono vedėjui ir Aukciono dalyviams bendraujant tiesiogiai.

**Paramos aukciono vedėjas** – Kupiškio rajono savivaldybės kultūros centras – tarpininkas, kuris siūlo meno kūrinius ir kitus paramos dalykus Aukciono dalyviams už auką.

**Paramos aukciono objektas** – Kupiškio meno mokyklos mokinių, tautodailininkų meno kūriniai bei kiti paramos dalykai, kuriuos asmenys aukoja ir po Aukciono surinkta parama skirta partneriams Ukrainoje paremti įnešama į Kupiškio rajono savivaldybės administracijos sąskaitą banke.

**Paramos aukciono dalyvis –** pilnametis fizinis arba juridinis asmuo, Aukcione dalyvaujantis asmeniškai.

**Paramos aukciono laimėtojas –** Aukciono dalyvis, kuris pasiūlo didžiausią aukojamą sumą už siūlomą meno kūrinį ar kitą paramos dalyką.

**II SKYRIUS**

**AUKCIONO PARENGIAMIEJI DARBAI**

3. Aukcionas organizuojamas ir vykdomas vadovaujantis šiomis Taisyklėmis, Lietuvos Respublikos Labdaros ir paramos įstatymu ir kitais galiojančiais Lietuvos Respublikos teisės aktais.

4. Aukcionui vadovauja Aukciono vedėjas.

5. Savivaldybės internetiniame puslapyje (ir kitur taip pat) 1 val. iki Aukciono pradžios parengiamas meno kūrinių ir kitų paramos dalykų, skirtų Aukcionui, pristatymas/informacija, sudarant galimybę susipažinti su jais Aukcione norintiems aukoti asmenims.

6. Pradinę aukos sumą už meno kūrinį ar kitą paramos dalyką nustato kūrinio autorius.

**III SKYRIUS**

**AUKCIONO SKELBIMAS**

7. Informaciją apie rengiamą Aukcioną skelbia Savivaldybė, Savivaldybės internetiniame puslapyje [www.kupiskis.lt](http://www.kupiskis.lt), kitų Savivaldybės pavaldžių įstaigų internetiniuose puslapiuose.

8. Savivaldybės internetiniame puslapyje, kvietime paskelbiama: Aukciono vykdymo data, meno kūrinių ir kitų paramos dalykų apžiūros laikas.

9. Taip pat gali būti skelbiama ir kita informacija, kurią Savivaldybė nusprendžia skelbti.

**IV SKYRIUS**

**DALYVIŲ REGISTRACIJA**

10. Aukciono dalyvis gali registruotis atvykęs į Aukciono vietą (Gedimino g. 40, Kupiškis) 1 val. iki Aukciono pradžios, arba telefonu Nr. +370 675 36626, arba siunčiant laišką elektroniniu paštu [gedmantasjuozenas@gmail.com](mailto:gedmantasjuozenas@gmail.com)

11. Taisyklės skelbiamos Savivaldybės internetiniame puslapyje. Aukciono dalyviai registruodamiesi sutinka, kad jų asmens duomenys būtų tvarkomi Aukciono organizavimo tikslais bei patvirtina, kad jiems žinomos Aukciono Taisyklės ir įsipareigoja laikytis.

12. Savivaldybė įsipareigoja įstatymų nustatyta tvarka užtikrinti Aukciono dalyvio duomenų saugumą.

**V SKYRIUS**

**AUKCIONO VYKDYMAS**

13. Pareiškusiam valią dalyvauti Aukciono dalyviui išduodamas Aukciono dalyvio kvietimas. Aukciono kvietimai turi eilės tvarka einančius numerius, kuriuos Aukciono metu dalyviai pakelia norėdami padidinti aukotiną sumą už pristatomą meno kūrinį ar kitą paramos dalyką.

14. Aukciono vedėjas pristato meno kūrinį ar kitą paramos dalyką (autorių, kūrinio pavadinimą ir kitą informaciją).

15. Pirmoji Aukciono dalyvių siūloma paaukoti suma turi būti ne mažesnė už savininko nustatytą pradinę meno kūrinio ar kito paramos dalyko aukos sumą. Kiekvieno kito dalyvio siūloma paaukoti suma turi būti didinama ne mažesniu nei minimaliu kainos kėlimo intervalu. Minimalus kainos kėlimo intervalas 5 eurai.

16. Aukciono dalyvis, ketinantis paaukoti už pasiūlytą meno kūrinį ar kitą paramos dalyką, turi pakelti Aukciono dalyvio kvietimą su įrašytu dalyvio numeriu, nukreiptu į vedėjo pusę, ir garsiai skelbti savo aukojamą sumą.

17. Aukciono vedėjas pakartoja kiekvieną pasiūlytą aukojamą sumą ir ją pasiūliusio Aukciono dalyvio numerį.

18. Jeigu nei vienas Aukciono dalyvis nesiūlo didesnės sumos, Aukciono vedėjas dar tris kartus pakartoja paskutinę pasiūlytą aukojamą sumą, skelbdamas pakartojimų skaičių. Nuskambėjus trečiam pakartojimui, Aukciono vedėjas paskelbia, kad siūlomas meno kūrinys ar kitas paramos dalykas atitenka Aukciono dalyviui už paskutinę paskelbtą aukojamą sumą.

19. Aukciono laimėtoju pripažįstamas aukotojas pasiūlęs paaukoti didžiausią ir įsipareigojęs ją paaukoti.

20. Aukcione didžiausią sumą pasiūlęs aukotojas užregistruojamas Aukciono laimėtojų registre įrašant fizinį arba juridinį asmenį ir/ar atstovą identifikuojančius duomenis.

21. Pasibaigus vieno siūlomo meno kūrinio ar kito paramos dalyko Aukcionui, ta pačia tvarka siūloma aukoti už kitą meno kūrinį ar kitą paramos dalyką.

22. Jei Aukciono metu meno kūrinys ar kitas paramos dalykas nepritraukia aukotojų, jis per 5 dienas grąžinamas jį Savivaldybei perdavusiam asmeniui.

25. Laikoma, kad Aukcionas neįvyko, o meno kūrinys ar kitas paramos dalykas Aukcione nebuvo laimėtas, jeigu vykdant Aukcioną nė vienas dalyvis nepasiūlo paaukoti sumos, lygios ar didesnės už pradinę meno kūrinio ar kito paramos dalyko aukos sumą.

**VI SKYRIUS**

**AUKCIONO REZULTATŲ PAVIEŠINIMAS, UŽ AUKCIONE PARDUOTUS MENO KŪRINIUS IR KITUS PARAMOS DALYKUS,**

**SURINKTŲ AUKŲ PANAUDOJIMAS**

26. Paramos Aukciono laimėtojas už Aukcione laimėtą meno kūrinį ar kitą paramos dalyką atsiskaito šiose Taisyklėse nurodyta tvarka ir per nustatytus terminus.

27. Aukotojas, laimėjęs Aukcione meno kūrinį ar kitą paramos dalyką, gali paaukoti Aukciono renginio vietoje grynaisiais pinigais (išrašomas Pinigų priėmimo kvitas), ar per 5 kalendorines dienas po Aukciono pervesti aukojamą sumą į Savivaldybės sąskaitą Nr. LT764010043400080068 (Luminor Bank AS bankas, banko kodas 40100). Jeigu per nustatytą terminą Aukciono laimėtojas neperveda aukojamos sumos, aukojamas meno kūrinys ar kitas paramos dalykas grąžinamas jį Savivaldybei perdavusiam asmeniui.

28. Apie surinktų lėšų sumą Savivaldybė informuoja pasibaigus Aukcionui, Savivaldybės internetiniame puslapyje ir spaudoje.

**VII SKYRIUS**

**BAIGIAMOSIOS NUOSTATOS**

29. Aukciono metu paaukotas lėšas Savivaldybė skiria partneriams iš Ukrainos, perduodant surinktą paramą reikalingais daiktais.

30. Aukciono organizatorius pasilieka teisę, bet kuriuo metu keisti Aukciono Taisykles, patalpindamas jų naują versiją Savivaldybės tinklapyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_